Predkladacia správa

	Vláda SR na rokovaní dňa 24. marca 2010 uznesením č. 203 schválila návrh na poukázanie prostriedkov obciam pre zariadenia sociálnych služieb zriadené alebo založené obcou po 1. 7. 2002 a vyšším územným celkom na financovanie sociálnych služieb poskytovaných neverejnými poskytovateľmi. 
	Súčasťou materiálu bola príloha č. 2, ktorá obsahovala počet neverejných poskytovateľov a ich kapacitu, ako aj navrhovanú výšku dotácie pre samosprávne kraje, ktorej celková výška bola 6 400 023 eur. V dôsledku použitia nesprávneho koeficientu pri výpočte súm pre jednotlivé samosprávne kraje, ktorý bol realizovaný prostredníctvom programu Excel sú v prílohe č. 2 nesprávne výšky navrhovanej dotácie pre jednotlivé samosprávne kraje. 
	Z uvedeného dôvodu je potrebné predložiť nové znenie prílohy č. 2, ktorá vychádza zo správneho počtu miest v zariadeniach neverejných poskytovateľov a správneho koeficientu. Celková výška navrhovanej dotácie pre samosprávne kraje vo výške 6 400 023 eur, ktorú schválila vláda SR sa novým znením prílohy č. 2 nemení.